RESOLUCIÓN do 2 de febreiro de 1996, da Secretaría Xeral para o Deporte, pola que se ratifican os estatutos da Federación Galega de Kung Fu.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 01/03/1996

Vistos os estatutos da Federación Galega de Kung
Fu, e a acta de aprobación da súa asemblea xeral
extraordinaria do 2121995.
Visto o informe da Sección de Rexistro de clubs
e Asuntos Xurídicos, a Orde do 28 de xullo de 1995
de desenvolvemento do Decreto 228/1994, do 14
de xullo, regulador das federacións deportivas gale-gas,
a Lei 10/1990, xeral do deporte, e demais nor-mativa
aplicable,
RESOLVO:
Ratificar, con efectos desde a aprobación da súa
asemblea, os estatutos aprobados de conformidade
co artigo 8 da Orde do 28 de xullo de 1995, e auto-riza
la súa publicación no Diario Oficial de Galicia.
Santiago de Compostela, 2 de febreiro de 1996.
Eduardo lamas Sánchez
Secretario xeral para o Deporte
Estatutos da Federación Galega de Kung Fu
TÍTULO I
Disposicións xerais
Capítulo I
Denominación, obxecto e domicilio social
Artigo 1º
A Federación Galega de Kung Fu, é unha entidade
privada, de utilidade pública, sen ánimo de lucro,
e o seu ámbito de actuación esténdese á Comunidade
Autonoma de Galicia no desenvolvemento das com-petencias
que lle son propias, e está integrada polos
clubs deportivos, deportistas, técnicos, adestradores,
xuíces e árbitros adicados á práctica do deporte do
Kung Fu.
A Federación Galega de Kung Fu, ademáis das
súas propias atribucións, exerce por delegación fun-cións
públicas de carácter administrativo actuando
como axente colaborador da Administración pública.
Artigo 2º
A Federación Galega de Kung Fu, organízase orgá-nica
e funcionalmente de forma democrática e repre-sentativa,
con personalidade xurídica e patrimonio
propio e independiente de dos seus asociados, e ple-na
capacidade de obrar, coas limitacións sinaladas
pola lei e disposicións vixentes, e pode adquirir,
para os seus propios fins, bens de todas clases,
mobles e inmobles, contratrar e obrigarse para o
cumprimento das súas finalidades e está suxeita ás
súas propias responsabilidades.
Artigo 3º
A Federación Galega de Kung Fu, ten como obxecto
social promocionar, dirixir e ordenar exclusivamente
dentro de Galicia, sen prexuicio das competencias
concorrentes das distintas administracións públicas,
as actividades propias da súa modalidade deportiva,
en coordinación cos organismos correspondentes da
Xunta de Galicia, e rexerase por estes estatutos e
os seus regulamentos, e polas disposicións que dicte
a Xunta de Galicia e, supletoriamente a Adminis-tración
do Estado.
A Federación Galega de Kung Fu, é a única enti-dade
competente dentro da Comunidade Autónoma
de Galicia para promocionar, regulamentar, orga-
nizar, xestionar e controlalas competicións oficiais
do xogo do Kung Fu.
Artigo 4º
A Federación Galega de Kung Fu, dentro da súa
actividade na Comunidade Autónoma de Galicia,
ademáis das súas actividades propias de goberno,
administración, xestión e organización, exercerá,
baixo a tutela da Secretaría Xeral para o Deporte
da Xunta de Galicia, as seguintes funcións públicas
de carácter administrativo.
a) A promoción e divulgación do Kung Fu en tóda-las
súas facetas.
b) Encamiñalos deportistas a que canalicen a
súa actividade á práctica do Kung Fu mediante opor-tunos
cursos de iniciación, formación e perfec-cionamento.
c) Respaldar técnica e administrativamente a prác-tica
do Kung Fu velando ante os organismos com-petentes
polo apoio a esta modalidade deportiva-dentro
de Galicia.
d) Cualificar e organizar, no seu caso, as acti-vidades
e competicións deportivas de ámbito auto-nómico
galego.
e) Exercela potestade disciplinaria sobre os inte-grantes
da federación nos termos previstos pola lei.
f) Exercelo control das subvencións que lles asig-nen
ás asociacións e entidades deportivas nas con-dicións
que fixe a Secretaría Xeral para o Deporte.
g) Executar, se é o caso, as resolucións do Comité
Galego de Disciplina Deportiva.
h) Calquera outra causa que lle sexa atribuída
pola lexislación vixente.
Os actos realizados pola Federación Galega de
Kung Fu no exercicio das funcións públicas de carác-ter
administrativo, son susceptibles de recurso ante
o conselleiro da Presidencia e Administración Públi-ca,
as súas resolucións esgotan a vía administativa.
Artigo 5º
O domicilio social da Federación Galega de Kung
Fu establécese en Vigo, r/ Nicaragua 8, Entlo.
A xunta directiva, por maioría dos seus membros
e cando as circunstancias o aconsellen, poderá acor-da
lo cambio do domicilio social dentro da mesma
localidade. Para o traslado do domicilio a outra loca-lidade,
que deberá ser sempre dentro do territorio
da Comunidade Autónoma de Galicia, será necesario
o acordo maioritario da asemblea xeral. En ámbolos
dous casos, o traslado do domicilio social non impli-cará
modificación ostentaria e deberalles ser noti-ficado
ós afiliados e á Secretaría Xeral para o
Deporte.
Por acordo da asemblea xeral, e para afectos pura-mente
de organización interna, poderanse establecer
oficinas e locais da Federación Galega de Kung Fu
en cada unha das 7 cidades máis importantes de
Galicia (A Coruña, Lugo, Ourense, Pontevedra, San-
tiago de Compostela, Ferrol e Vigo), agás na que
coincida co seu domicilio social.
Capítulo II
Requisitos para ser membro da Federación Galega
de Kung Fu. Dereitos e deberes
Artigo 6º
Os clubs deportivos poderán integrarse, a petición
propia, na Federación Galega de Kung Fu sempre
que teñan o seu domicilio social e desempeñen a
súa actividade en Galicia e se atopen constituídos
conforme os requisitos esixidos para cada modali-dade
pola lexislación vixente e inscritos no Rexistro
de Clubs, Federacións e Asociacións Deportivas da
Xunta de Galicia, debendo comprometerse a cum-pri
los estatutos e regulamentos da Federación Gale-ga
de Kung Fu e someterse á autoridade dos órganos
federativos, en relación coas materias da súa com-petencia.
Tódolos clubs deportivos, calquera que sexa a súa
finalidade específica e a forma xurídica que adopten,
deberán inscribirse no correspondente rexistro de
clubs, federacións e asociacións deportivas da Xunta
de Galicia.
Os mesmos criterios e requisitos, no que sexa de
aplicación, rexerán para a integración na Federación
Galega de Kung Fu dos deportistas, técnicos, ades-tradores,
xuíces e árbitros.
Artigo 7º
A integración na Federación Galega de Kung Fu
producirase mediante a expedición por parte desta
da correspondente licnecia federativa ou documento
de afiliación ou inscrición. A dita concesión será
acordada pola xunta directiva da Federación Galega
de Kung Fu. Contra a denegación, que deberá ser
por escrito e motivada, caberá recurso ante a comi-sión
delegada da asemblea xeral.
En todo caso, para a participación en actividades
ou competicións deportivas oficiais de ámbito auto-nómico
será preciso estar en posesión da licencia
ou documento de afiliación expedido pola Federación
Galega de Kung Fu .
Artigo 8º
Tódolos membros da Federación Galega de Kung
Fu teñen dereito a recibila tutela desta con respecto
ós seus intereses deportivos comúns e individuais,
así como o de participar nas súas actividades e no
funcionamento dos seus órganos, de acordo cos pre-sentes
estatutos e cos regulamentos internos daquela.
Os membros da Federación Galega de Kung Fu teñen,
á súa vez, o deber de acatalos acordos dos seus
órganos, sen que iso impida o seu dereito de recorrer
ante as instancias federativas competentes e, se é
o caso, ante os tribunais de xustiza ou Secretaría
Xeral para o Deporte, segundo proceda, aqueles que
consideren contrarios a dereito, e sen prexuízo de
acudir á conciliación extraxudicial ou arbitraxe nos
termos previstos nas leis.
Artigo 9º
Os clubs deportivos, deportistas, técnicosades-tradores
e xuícesárbitros, sen prexuízo da súa inte-gración
e afiliación directa á Federación Galega de
Kung Fu, poderán agruparse en asociacións depor-tivas,
con o sen personalidade xurídica propia, que
á súa vez deberán estar integradas necesariamente
na Federación Galega de Kung Fu. As asociacións
deportivas constituídas ó abeiro do artigo terán como
finalidade a promoción e práctica do kung fu en
colaboración coa propia federación galega.
TÍTULO II
Dos órganos de goberno e representación
Capítulo I
Normas xerais
Artigo 10º
Son órganos de goberno e representación da Fede-ración
Galega de Kung Fu a asemblea xeral e o
presidente. No seo da asemblea xeral deberá cons-tituírse
unha comisión delegada de asistencia a esta.
Son órganos complementarios dos de goberno e
representación a xunta directiva e o tesoureiro, que
asistirán o presidente. Así mesmo, de maneira nece-saria
e con igual carácter de órgano complementario
de goberno, deberá existir un secretario xeral da
federación.
Artigo 1º
Serán órganos electivos da Federación Galega de
Kung Fu o presidente, a asemblea xeral e a comisión
delegada. Os membros dos demásis órganos e comi-tés
serán designados e revogados libremente polo
presidente.
O nomeamento ou a renovación dos membros dos
órganos de goberno e representación, dos órganos
complementarios e dos comités ou órganos técnicos
e asesores existentes da Federación Galega de Kung
Fu deberá ser comunicado a tódolos membros da
asemblea xeral e á Secretaría Xeral para o Deporte
nun prazo máximo de quince días a partir da data
do nomeamento.
A responsabilidade dos membros dos órganos de
gobnerno da Federación Galega de Kung Fu no exer-cicio
das súas funcións será esixida no ámbito dis-ciplinario
de conformidade co disposto no Real
decreto 1591/1992, do 23 de decembro, e nos ámbi-tos
civil e penal de acordo coa lexislación xeral de
aplicación.
Artigo 12º
Son requisitos xerais para ser membro de calquera
órgano de goberno, complementario ou asesor, indi-vidual
ou colectivo, da Federación Galega de Kung
Fu :
1. Tela condición de ciudadán de Galicia, segun-do
o disposto no artigo 3 da Lei orgánica 1/1981,
do 6 de abril, do Estatuto de autonomía de Galicia.
2. Ser maior de idade no pleno exercicio dos derei-tos
civís.
3. Non estar suxeito a sanción disciplinaria de
carácter deportivo que o inhabilite, dictada polos
órganos disciplinarios da Federación Galega de Kung
Fu ou polo Comité Galego de Disciplina Deportiva.
4. Non estar condenado por sentencia penal firme
que leve anexa pena principal ou accesoria de inha-bilitación
absoluta ou especial para cargo público.
5. Non estar incurso en ningunha causa de incom-patibilidade
establecida legalmente ou nos presentes
estatutos.
6. Reunir, se é o caso, os requisitos propios de
cada estamento deportivo.
7. No suposto do presidente electo da Federación
Galega de Kung Fu deberá cesar en todo tipo de
actividades técnicas ou directivas no deporte inte-grado
na federación e dentro do seu ámbito terri-torial.
Non existirá incompatibilidade, en ningún
caso, coa práctica activa do deporte.
Capítulo II
Da Asemblea Xeral
Sección primeira
Natureza, composición, nomeamento e cesamento
Artigo 13º
A asemblea xeral estará constituída por:
a) O presidente da Federación Galega de Kung
Fu.
b) Os clubs deportivos inscritos na Federación
Galega de Kung Fu e no rexistro de clubs, fede-racións
e entidades deportivas da Xunta de Galicia.
c) Os deportistas, os técnicosadestradores e os
xuícesárbitros.
Os membros da xunta directiva que non o sexan
tamén da asemblea xeral poderán asistir ás reunións
desta, con voz pero sen voto.
A asemblea xeral poderase reunir en pleno ou en
comisión delegada.
Artigo 14º
A asemblea xeral é o órgano superior do goberno
da Federación Galega de Kung Fu e os seus membros
serán elixidos cada catro anos, coincidindo cos anos
dos Xogos Olímpicos de inverno, agás que concorran
causas excepcionais que deberán ser autorizadas
pola Secretaría Xeral para o Deporte, mediante sufra-gio
libre, igual, directo e secreto, entre e polos com-poñentes
dos distintos estamentos da federación.
As eleccións á asemblea xeral serán acordadas
por esta, que aprobará a convocatoria con tódolos
requisitos establecidos no regulamento electoral así
como designará a xunta electoral para este proceso,
integrada por tres membros titulares e tres suplentes
elixidos entre os deportistas da federación con licen-cia
en vigor no momento da convocatoria e sen que
en ningún caso poidan ser designados os que se
presenten como candidatos nas eleccións.
Acordada pola asemblea xeral a convocatoria de
eleccións, o acordo será formalmente executado polo
presidente da federación, que o asinará.
Desde a convocatoria para a celebración das elec-cións,
a xunta directiva constituirase en comisión
xestora que garantirá a máxima difusión e publi-cidade
das convocatorias de elección á asemblea
xeral e esidente da Federación Galega de Kung Fu,
así como do regulamento de eleccións a través dun
medio que permita asegurala recepción da noti-ficación
debendo expoñerse o dito regulamento en
cada circunscrición electoral o mesmo día da
convocatoria.
Artigo 15º
A asemblea xeral está integrada por 25 membros,
ademais do presidente da federación se este non
fora membro da asemblea, e a representación dos
catro estamentos sinalados anteriormente responde-rá
ás seguintes proporcións:
Clubs deportivos: 70%, correspondendo 18 mem-bros.
Deportistas: 20%, correspondendo 5 membros.
Adestradores técnicos: 5%, correspondendo 1
membro.
Xuícesárbitros: 5%, correspondendo 1 membro.
Os requisitos esixidos para ser elixibles ou elec-tores
deberán terse cumpridos no día no que se publi-que
a convocatoria de eleccións e, sempre, o número
de membros da asemblea xeral e de cada estamento
fixarase expresamente na convocatoria electoral a
esta.
Artigo 16º
Os membros da asemblea xeral e, se é o caso,
a comisión delegada cesarán polas seguintes causas:
1. Defunción.
2. Disolución da entidade á que representan.
3. Expiración do mandato para o que foi elixido.
4. Renuncia voluntaria ou demisión.
5. Estar incurso en calquera das causas de ine-lixibilidade
ou incompatibilidade legal ou estutaria.
6. Sanción disciplinaria imposta en forma regu-lamentaria
que implique o cesamento no cargo que
ostenta.
7. Deixar de pertencer a Federación Galega de
Kung Fu ou perda dos requisitos polos que foron
elixidos no seu respectivo estamento.
Artigo 17º
As vacantes que se produzan na asemblea antes
das seguintes eleccións xeráis a ela, serán cubertas
dentro de cada estamento e de maneira sucesiva,
polos candidatos que no proceso electoral obtivesen
maior número de votos despois dos que resultaron
electos e, a falta destes, mediante a realización de
eleccións parciais, sempre que neste último caso
as vacantes superen o 20% dos membros da asem-blea.
Os elixidos para ocuparen as vacantes a que se
refire o apartado anterior ostentarán o seu mandato
polo tempo que falte para a celebración das seguintes
eleccións xerais.
Artigo 18º
Os representantes dos clubs deportivos na asem-blea
xeral serán elixidos por e entre os represen-tantes
dos correspondentes a cada circunscrición
electoral dos que integran o censo de clubes depor-tivos
inscritos no rexistro público da Federación
Galega de Kung Fu e no Rexistro de Clubs, Fede-racións
e Asociacións Deportivas da Xunta de Gali-cia,
no momento da convocatoria das eleccións e
estivesen igualmente inscritos durante a tempada
deportiva anterior, sempre que participaran en com-peticións
ou actividades de kung fu de carácter ofi-cial
e ámbito autonómico organizados pola Federa-ción
Galega de Kung Fu.
A representación dos clubs deportivos correspón-delle
ó propio club na súa calidade de persoa xurí-dica.
Para estes efectos, o representante do club
será o presidente deste ou a persoa na que el delegue.
Circunscrición electoral será cada unha das pro-vincias
da Coruña, Lugo, Ourense e Pontevedra na
que teñan o seu domicilio social cada un dos clubs
deportivos.
Artigo 19º
Os representantes dos deportistas na asemblea
cxeral serán elixidos por e entre os maiores de 18
anos, no pleno uso dos seus dereitos civís, corres-pondentes
a cada circunscrición electoral dos que
teñan licencia en vigor expedida pola Federación
Galega de Kung Fu no momento da convocatoria
das eleccións e tamén a tivesen, polo menos, durante
a tempada deportiva anterior, sempre que partici-pasen
en competicións ou actividades de kung fu
de carácter oficial e ámbito autonómico organizados
pola Federación Galega de Kung Fu .
Circunscrición electoral será cada unha das pro-vincias
da Coruña, Lugo, Ourense e Pontevedra na
que se expedirtán licencias deportivas no ano no
que se celebren eleccións.
Artigo 20º
Os representantes dos técnicosadestradores e dos
xuícesárbitros na asemblea xeral serán elixidos por
e entre os pertencentes a cada estamento, calquera
que sexa a súa categoría, maiores de 18 anos no
pleno uso dos seus dereitos civís, dos que teñan
licencia en vigor no momento da convocatoria das
eleccións e tamén a tivesen, como mínimo, na tem-pada
deportiva inmediatamente anterior, sempre que
participasen en competicións ou actividades de kung
fu de carácter oficial e de ámbito autonómico orga-nizada
pola Federación Galega de Kung Fu.
A circunscrición electoral será única para todo
o territorio da Comunidade Autónoma de Galicia.
Artigo 21º
Os procesos electorais desenvolveranse conforme
o regulamento de eleccións á asemblea xeral, que
deberá ser aprobado por esta a proposta da xunta
directiva e regulamentará as seguintes cuestións:
1. Circunscricións electorais e número de repre-sentantes
que por cada circunscrición electoral
corrresponda a cada un dos estamentos de depor-tistas
e clubs deportivos. Cada provincia ou circuns-crición
terá, por estes estamentos, como mínimo,
un representante na asemblea xeral e o resto dis-tribuirase
entre as distintas circunscricións electo-rais,
proporcionalmente á relación entre o número
de clubs con domicilio en cada unha ou en relación
ó número de deportistas con licencia en vigor en
cada circunscrición e o número total destes.
2. Calendario electoral: prazos, presentación e pro-clamación
de candatos, así como o sistema de
desempate.
3. Censo electoral.
4. Composición, competencias e funcionamento da
xunta electoral.
5. Requisitos, representación e proclamación de
candidatos.
6. Procedemento de resolución de conflictos e
reclamacións así como os recursos electorais.
7. Situación, composición, competeancias e fun-cionamento
das mesas electorais.
8. Regulación do voto por correo nas eleccións
á asemblea xeral.
9. Procedemento de elección do presidente da
federación.
10. Procedemento de elección da comisión dele-gada
de asemblea.
Artigo 22º
Unha vez concluídas as eleccións á asemblea xeral,
o presidente da comisión xestora, logo de acordo
desta, procederá inmediatamente á convocatoria da
dita asemblea para a súa constitución e elixila
comisión delegada e o presidente da Federación
Galega de Kung Fu.
Sección segunda
Réxime de funcionamento
Artigo 23º
A asemblea xeral, reunida en Pleno, en canto órga-no
máximo de goberno da federación, pode adoptar
calquera acordo ou decisión sobre ela, con suxeición
ás regras de competencia e procedemento. Espe-cialmente
son competencias da asemblea xeral as
seguintes:
1. A aprobación e modificacións dos estatutos da
Federación Galega de Kung Fu.
2. A elección mediante sufraxio libre, igual, directo
e secreto do presidente da Federación Galega de
Kung Fu, así como o cesamento e a moción de cen-sura
do presidente.
3. Aprobación e liquidación do orzamento anual
da Federación Galega de Kung Fu.
As contas anuais e os orzamentos teñen que estar
no domicilio social da Federación Galega de Kung
Fu cunha antelación mínima de 15 días á celebración
da asemblea, a disposición das persoas ou entidades
con dereito a voto, as cales poderán pedir copia
que se lles entregará antes da celebración da
asemblea.
4. Aprobación do programa ou calendario deportivo
anual que vai desenvolvela Federación Galega de
Kung Fu a das bases ou regulamentos que rexerán
a competición.
5. Aprobación da creación de órganos territoriais
da Federación Galega de Kung Fu.
6. Aprobación do regulamento de eleccións á asem-blea,
comisión delegada e presidente da Federación
Galega de Kung Fu.
7. Aprobación do regulamento sobre conciliación
extraxudicial ou arbitraxe.
8. Aprobación do regulamento de disciplina depor-tiva.
9. Calquera outra competencia da federación que
non lle estea expresamente atribuída polos presentes
estatutos a outro órgano.
Artigo 24º
A asemblea xeral será convocada polo presidente
da Federación Galega de Kung Fu cun mínimo de
10 días naturais de antelación á data da súa cele-bración,
no taboleiro de anuncios da federación, e,
se é o caso, nas oficinas ou locais mencionados no
artigo 5º, deberá incluír necesariamente os puntos
da orde do día que se van tratar. Os defectos formais
na convocatoria non darán lugar á nulidade da asem-blea
sempre e cando os seus membros recibisen a
convocatoria coa orde do día cunha antelación míni-ma
de 48 horas á celebración da asemblea por cal-quera
medio que permita ter constatación da data
de recepción, notificación individualizada sempre
necesaria, e, en todo caso, a asemblea será válida,
sen necesidade de ningún outro requisito, sempre
que concorran a totalidade dos membros dela.
Artigo 25º
O presidente da Federación Galega de Kung Fu
deberá convocar unha asemblea xeral ordinaria
anualmente antes do inicio da nova tempada depor-tiva
para tratalos asuntos propios da xestión ordi-naria
e, como mínimo para a aprobación da memoria
anual de actividades e aprobación do novo orzamento
e a liquidación do anterior, aprobación do calendario
deportivo e das bases ou regulamentos que rexerán
a competición e o exame e consideración das pro-postas
que formulen os membros da asemblea, da
comisión delegada, da xunta directiva ou do pre-sidente.
Tódalas demáis asembleas terán carácter extraor-dinario
e serán convocadas polo presidente da Fede-ración
Galega de Kung Fu sempre que considere
oportuno, ou a petición dun número de membros
que integran a asemblea non inferior ó 25%. Neste
caso, os solicitantes deberán formular unha petición
por escrito dirixido ó presidente da federación, indi-cando
os puntos que compoñerán a orde do día. O
presidente, no prazo máximo de 10 días naturais
desde a entrada da petición no rexistro da Federación
Galega de Kung Fu deberá convocala asemblea
con carácter extraordinario, cos requisitos de forma
sinalados no artigo 24º, e coa orde do día solicitada,
sen incluír ningún outro punto, que se celebrará
nun prazo non menor de 10 días naturais desde a
convocatoria nin maior dos 20 días naturais desde
a petición. Caso de negativa expresa do presidente
a efectuala convocatoria, ou pasados 10 días desde
que a solicitude en que aquela fose efectuada sen
ter sido respondida, os solicitantes poderán recorrer
á comisión delegada da asemblea xeral, que resol-verá
nun prazo máximo de cinco días, ben deses-timando
definitivamente a petición, ou, se é o caso,
accedendo a ela convocando a asemblea xeral nos
termos solicitados. O presidente da federación debe-rá
ser oído nun trámite de audiencia e excepcio-nalmente
non terá dereito a voto.
En todo caso, e sen prexuízo do anterior, os soli-citantes
poderán facer uso dos dereitos que a lexis-lación
vixente poida concederlles ante a Secretaría
Xeral para o Deporte para a convocatoria dos órganos
colexiados de goberno e control.
Cando o presidente da federación aprecie a exis-tencia
dunha situación urxente que non permita
demora na convocatoria da asemblea extraordinaria,
poderá convocala sen suxeición a prazo nin requisito
de forma ningunha agás a citación persoal dos asem-bleístas
que poidan ser localizados. En todo caso
a asemblea requirirá como mínimo a presencia de
2/3 dos seus membros e antes de analizala orde
do día pronunciarase previamente, por maioría de
asistentes, sobre a urxencia da convocatoria e a nece-sidade
ou non da súa celebración. En todo caso nun-ha
asemblea convocada desta forma non poderán
modificarse os estatutos.
Artigo 26º
A asemblea quedará validamente contituída en pri-meira
convocatoria cando a ela concorran a mitade
máis un dos seus membros.
En segunda convocatoria será válida sexa cal sexa
o número de asistentes. Deberá mediar un mínimo
de media hora entre a primeira e a segunda
convocatoria.
Sen prexuízo da validez do voto por correo nas
eleccións previas á asemblea xeral nos termos con-siderados
no regulamento electoral, elixida esta, non
será admisible en modo ningún para a formación
da vontade da asemblea xeral ou calquera outro órga-no
colexiado da Federación Galega de Kung Fu nin
para o establecemento do seu quórum, o voto por
correo nin a delegación de voto sendo, polo tanto,
necesaria a presencia física dos seus membros.
Os clubs deportivos serán representados polo seu
presidente ou, se é o caso, pola persoa na que aquel
delegue, de acordo cos seus propios estatutos, sem-pre
con carácter expreso e por escrito para cada
reunión. Nin o presidente nin a persoa en quen dele-gue
poderán ser membros da asemblea por deereito
propio e, en ningún caso, ninguén poderá ostentar
máis que unha delegación de voto.
Artigo 27º
As votacións no seo da asemblea xeral realizaranse
na forma e pola orde que a presidencia estableza,
sendo esta a que decidirá se serán ordinarias nomi-nais
ou secretas. Cando polo menos o vintecinco
por cento dos asistentes solicite unha modalidade
determinada, a forma de votación decidirase por
maioría simple dos membros aistentes agás que soli-citen
votación secreta na que, sen máis trámite, a
presidencia acordará tal sistema de votación.
Artigo 28º
A asemblea será presidida polo presidente da Fede-ración
Galega de Kung Fu, ou no seu defecto, o
vicepresidente ou polo membro de maior idade, e
o seu voto será de calidade en caso de empate. Os
acordos adoptaranse por maioria simple dos asis-tentes.
Para a modificación dos estatutos e regulamento
electoral precisarase o voto favorable da maioría de
2/3 dos membros que compoñen a asemblea asistan
ou non a ela. Caso de que os votos favorables dos
asistentes, superando os negativos, non acaden ó
quórum esixido, o acordo terá que notificárselles
fidedignamente ós ausentes que no prazo de 30 días
hábiles poderán opoñerse a el tamén de forma fide-digna.
Pasado o dito prazo sen formular oposición,
considerase o seu voto como favorable ó acordo.
Para os efectos de cómputo de quórums e maiorías,
cando estes se conformen cun número inexacto de
asambleístas, computaranse sempre por exceso e con
referencia ó número daqueles efectivamente exis-tentes
como membros da asemblea, descontadas as
vacantes, salvo para a reforma dos estatutos e regu-lamento
electoral en que a maioría de 2/3 se com-putará
sempre sobre o número total de membros de
dereito da asemblea, incluídas as vacantes.
Artigo 29º
De tódolos acordos adoptados na asemblea xeral,
reunida en Pleno ou comisión delegada, levantará
acta o secretario da Federación Galega de Kung Fu
asistente a ela, especificando o nome das persoas
que interviñeron e as demáis circunstancias que se
consideran oportunas, temas tratados, contido dos
acordos adoptados, resultado da votación e, se é o
caso, os votos particulares contrarios ó acordo adop-tado
que, ademais das abstencións motivadas, exi-mirán
a quen os emitan de calquera responsabilidade
derivada de tales acordos.
A acta da asemblea xeral poderá ser aprobada pola
propia asemblea a continuación de celebrarse esta
ou, no seu defecto, e dentro do prazo de 7 días
naturiais, polo presidente e dous interventores mem-bros
da asemblea e asistentes a ela que fosen desig-nados
para tal efecto ó comezo da súa celebración.
No caso de discrepancia, a acta quedará aprobada
coa sinatura favorable de dous dos tres.
Os acordos da asemblea xeral e da comisión dele-gada
serán vinculantes e de obrigatorio comprimento
para a totalidade dos órganos, persoas e entidades
que integran a Federación Galega de Kung Fu e
terán forza executiva a partir da data da aprobación
da acta sen prexuízo da súa impugnación xudicial
ou administrativa, segundo proceda.
Capítulo III
Da comisión delegada
Artigo 30º
No seo da asemblea xeral deberá constituírse unha
comisión delegada, integrada por 5 membros ade-mais
do presidente da federación se este non fora
membro electo dela, que terá carácter electivo e
será un órgano de goberno e de representación da
Federación Galega de Kung Fu.
A comisión delegada será elixida entre e pola
asemblea xeral, na primeira reunión que esta celebre
despois da súa constitución, mediante sufraxio libre,
directo, igual e secreto entre os seus membros. O
seu mandato coincidirá co da asemblea xeral e, caso
de producirse algunha vacante, cubrirase co seguinte
candidato máis votado.
Artigo 31º
A comisión delegada convocaraa o presidente da
Federación Galega de Kung Fu e reunirase, como
mínimo, cada catro meses para os fins da súa com-petencia
e, polo menos, para realizalo seguimento
da xestión deportiva e económica da federación.
Son competencias da comisión delegada:
a) A elaboración dun informe previo á aprobación
dos orzamentos.
b) A modificación do calendario deportivo e dos
orzamentos e regulamentos, agás o regulamento elec-toral.
As modificacións non poderán exceder dos
límites e criterios que a propia asemblea xeral
estableza.
c) O seguimento da xestión deportiva e económica.
d) O coñecemento dos recursos que se interpoñan
contra resolucións ou acordos da xunta directiva de
federación nos termos previstos nestes estatutos. No
exercicio desta competencia será obrigatoria, se é
o caso, a abstención dos membros que formasen parte
da xunta directiva que adoptou o acordo recorrido.
A proposta sobre os temas que se van a tratar
na comisión delegada correspóndelle exclusivamen-te
ó presidente ou a dous tercios dos membros dela.
Capítulo IV
Do presidente
Artigo 32º
O presidente da Federación Galega de Kung Fu
é o órgano executivo desta. Ostenta a súa repre-sentación
legal convoca e preside os órganos de
goberno e representación e executa os acordos des-tes,
gozando de voto de calidade, en caso de empate,
naquelas decisións que deban adoptar os órganos
que preside. O presidente poderá nomear delegados
nas oficinas ou locais aprobados pola asemblea xeral,
que actuarán seguindo as instruccións daquel e por
delegación nas funcións que se lle encomenden. Os
ditos delegados poderán ser cesados ou substituídos
polo presidente segundo o seu criterio.
Artigo 33º
O presidente, que deberá reunilos requisitos
esixidos no artigo 12º, será elixido cada catro anos,
coincidindo co anos dos Xogos Olímpicos de inverno,
agás que concorran circunstancias excepcionais e
autorización da Secretaría Xeral para o Deporte, e
logo de renovación da asemblea xeral, mediante
sufraxio libre, directo, igual e secreto por e entre
tódolos membros da asemblea xeral e a súa elección
producirase por un sistema de doble volta, debendo
alcanzala maioría absoluta dos votos emitidos na
primeira e maioría simple dos asistentes na segunda
entre os dous candidatos maís votados, celebradas
cunha hora de diferencia, logo da presentación e
aceptación das condidaturas correspondentes que
deberán estar avaladas polo menos polo 10% dos
membros da asemblea. Para ser candidato a pre-sidente
da Federación Galega de Kung Fu non se
require ser membro da asemblea xeral.
No caso de que, excepcionalmente, quede vacante
a presidencia antes de que trascorra o prazo de catro
anos mencionado considerase demisionaria toda a
xunta directiva, e constituirase, unicamente neste
caso, a comisión delegada en comisión xestora, pre-sidida
polo membro de maior idade, e procederase
á asemblea xeral, logo da convocatoria da dita comi-sión,
a unha nova elección para cubrila vacante
polo tempo que falte ata a terminación do prazo
correspondente ó mandato ordinario. Se a vacante
se produce por prosperar unha moción de censura,
haberá que aterse ó disposto no artigo 36º destes
estatutos.
Artigo 34
A elección do presidente da Federación Galega
de Kung Fu levarase a cabo mediante convocatoria
acordada pola primeira asemblea xeral extraordi-naria
que con carácter constitutivo se celebre des-pois
da súa propia renovación; na orde do día cons-tará
o procedemento a seguir para a elección e
nomeamento da xunta electoral, que estará integrada
por tres membros titulares e tres suplentes que se
elixirán entre persoas membros da asemblea que
non sexan candidatos, en elección libre, directa,
igual e secreta, en listas abertas e por maioría.
Artigo 35º
O presidente cesará por:
a) Transcurso do prazo polo que foi elixido.
b) Demisión.
c) Incapacidade física ou psíquica para continuar
no exercicio do seu cargo.
d) Aprobacion dunha moción de censura pola
asemblea xeral.
e) Por incorrer en causa de inelixibilidade ou
incompatibilidade. Neste último caso disporá dun
prazo dun mes para cesar no posto que resulte incom-patible
co de presidente.
Artigo 36º
A moción de censura ó presidente poderá ser pre-sentada
polos membros da asemblea xeral que cons-titúan
polo menos un 25% dela mediante escrito
presentado no rexistro da federación. Na dita peti-ción
deberán solicitar do presidente a convocatoria
dunha asemblea xeral extraordinaria coa dita moción
como único punto da orde do día así como propoñer
un candidato alternativo á presidencia. Caso de pros-pera
la moción, que se votará nun sistema de dobre
volta, e deberá alcanzala maioría absoluta de mem-bros
que compoñen a asemblea na primeira ou maio-ría
simple de asistentes na segunda, celebradas cun-ha
hora de diferencia, o candidato quedará investido
cun mandato polo prazo que falte para concluílo
período ordinario.
Para a convocatoria da asemblea xeral extraor-dinaria
á que se refire este artigo, haberá que aterse
ó disposto nos artigos 24º e 25º destes estatutos.
A sesión da asemblea en que se debata a moción
de censura, estará presidida polo membro de maior
idade.
Se a moción de censura non prosperase, non poderá
presentarse unha nova dentro do mesmo período de
mandato, como tampouco poderá presentarse, caso
de prosperar, contra o candidato investido polo tem-po
que falte para concluílo período ordinario.
TÍTULO III
Órganos complementarios de goberno e repre-sentación
Artigo 37º
Son órganos complementarios dos de goberno e
representación da Federación Galega de Kung Fu,
para asistilo presidente:
a) A xunta directiva.
b) O secretario xeral.
c) O tesoureiro.
Sección primera
Da xunta directiva
Artigo 38º
1. A Xunta directiva é o órgano colexiado de xes-tión
da Federación Galega de Kung Fu e estará inte-grada,
incluído o presidente da federación, por cinco
membros que serán designados e revogados libre-
mente por aquel, que a presiderá. O presidente elixi-rá
entre os demanis membros un vicepresidente que
o será tamén da federación, quen substituirá o pre-sidente
por delegación, imposibilidade física ou
ausencia temporal.
Tódolos cargos da xunta directiva son honoríficos
e, no caso extraordinario de establecerse unha com-pensación
económica xustificada a favor dalgún dos
membros da xunta directiva, deberá ser expresa-mente
acordada por maioría absoluta da asemblea
xeral e constar de maneira diferenciada no orza-mento.
En ningún caso a compensación económica
poderá ser satisfeita con cargo ás subvencións públi-cas
que reciba a federación.
Para ser membro da xunta directiva non será nece-sario
formar parte da asemblea xeral, pero si da
Federación Galega de Kung Fu e cumprilos requi-sitos
esixidos polo artigo 12º.
Artigo 39º
A xunta directiva reunirase con carácter ordinario
polo menos unha vez cada dous meses. A convo-catoria,
que lle corresponderá ó presidente, deberá
serlles notificada ós seus membros con 48 horas
de antelación, agás casos de urxencia, no que será
suficiente o tempo mínimo para que chegue a coñe-cemento
dos seus compoñentes e acompañando á
orde do día. As sesións convocadas en casos de
urxencia serán sempre extraordinarias.
Para a validez das reunións requirirase a asistencia
da maioría dos seus membros. Os acordos adopta-ranse
por maioría simple e terá o presidente voto
de calidade en caso de empate.
Artigo 40º
Os membros da xunta directiva cesarán:
a) Por vacancia na presidencia.
b) Deminsión.
c) Incapacidade física ou psíquica para continuar
no exercicio do seu cargo.
d) Por incorrer en causa de inilexibilidade.
e) Por cesamento do presidente.
Artigo 41º
É competencia da xunta directiva:
1. Preparalas ponencias e documentos que lle
sirvan de base á asemblea xeral para que esta exerza
as funcións que estatutariamente lle corresponden.
2. Fixala data e orde do día da asemblea xeral.
3. Acordala convocatoria da asemblea xeral
extraordinaria en relación ás eleccións xerais a ela
e á presidencia da Federación Galega de Kung Fu.
4. Propoñerlle á asemblea a aprobación do regu-lamento
de eleccións á asemblea xeral e á presi-dencia
da Federación Galega de Kung Fu.
5. Elección dos membros dos comités técnicos e
determinación, se é o caso, da súa composición.
6. Aprobala contratación do persoal necesario
para os servicios da Federación Galega de KungFu.
7. En xeral, a xestión económica, administrativa
e deportiva ordinaria da Federación Galega de Kung
Fu.
Os asuntos ordinarios de trámite serán despacha-dos
polo presidente e o secretario dando conta do
actuado á xunta directiva.
Artigo 42º
Correspóndelle ó presidente da Federación Galega
de Kung Fu a decisión de nomear ou non os membros
da xunta directiva en calquera momento do seu man-dato
podendo optar pola súa non designación ou
cesamento despois de nomeada. En tal suposto, as
funcións e competencias que os estatutos atribúen
á xunta directiva exercerá na súa totalidade e en
tódolos ámbitos, ademais dos propios, pola comi-sición
delegada, en todo caso elixida pola asemblea
xeral.
Sección segunda
Do secretario
Artigo 43º
O presidente da Federación Galega de Kung Fu
designará un secretario, que non será membro da
xunta directiva nin da asemblea xeral pero si da
federación e que deberá cumprilos requisitos esixi-dos
no artigo 12º.
Son funcións do secretario, ademais das xerais de
fedatario e asesor:
1.Custodialos libros e documentación da Fede-ración
Galega de Kung Fu.
2.Levantar actas das sesións dos órganos de
goberno e representación da Federación Galega de
KungFu, con indicación dos asistentes, temas tra-tados,
o resultado das votacións e, se é o caso, cos
votos particulares contrarios ó acordo adoptado.
3.Expedir, co visto e prace do presidente, as cer-tificacións
oportunas dos acordos dos órganos de
goberno e representación.
4.Remitirlle á Secretaría Xeral para o Deporte
as actas das reunións da asemblea xeral e da comi-sión
delegada no prazo de 15 días desde a data
da súa celebración.
5.En xeral, preparala resolución e despacho de
tódolos asuntos.
Artigo 44º
Para o exercicio das súas funcións o secretario
xeral poderá e deberá asistir, con voz pero sen voto,
ás reunións da asemblea xeral, comisión delegada,
xunta directiva, órganos técnicos e Comité de Ape-lación
de Disciplina Deportiva.
No caso de ausencia ou imposibilidade física, as
súas funcións serán desempeñadas polo propio pre-sidente
da federación ou pola persoa na que este
delegue.
Sección segunda
Do tesoureiro
Artigo 45º
O tesoureiro da Federación Galega de Kung Fu
é órgano de administración desta e será designado
polo presidente. Poderá ser membro da xunta direc-tiva
e exercerá, entre outras, as seguintes funcións:
a) Levala contabilidade da federación.
b) Exercela inspección económica de tódolos
órganos da federación.
c) Elaborar e presentarlle balances á comision
delegada do estado contable da federación.
TÍTULO IV
Dos órganos técnicos e asesores
Artigo 46º
A Federación Galega de Kung Fu poderá crear,
logo de aprobación pola asemblea xeral, cantas comi-sións
técnicas precise, ademais das seguintes:
a) A dirección técnica rexional.
b) O tribunal rexional de graos.
c) A escola galega de preparadores.
d) O comité de xuícesarbitros
e) O comité da selección de galicia.
f) O Comité de Apelación de Disciplina Deportiva.
Tódalas comisións rexeranse polos seus respec-tivos
regulamentos internos e o seu presidente, agás
o do Comité de Apelación, será designado polo pre-sidente
da Federaicón Galega de Kung Fu.
Artigo 47º
Son funcións específicas do comité de xuíces e
árbitros:
a) Establecelos niveis de formación arbitral.
b) Clasificar tecnicamente, en función dos criterios
prefixados pola asemblea xeral, os xuíces e árbitros,
propoñendo á xunta directiva a adscrición ás cate-gorías
correspondentes. Estas clasificacións comu-nicaránselle
a asemblea xeral.
c) Propoñelos candidatos a xuíces ou árbitros
nacionais.
d) Propoñerlle á xunta directiva as normas admi-nistrativas
que regulan a arbitrase, para a súa pos-terior
aprobación pola asemblea xeral.
e) Designalos xuíces e árbitros nas competicións
oficiais de ámbito galego.
f) Colaborar cos órganos competentes da Federa-ción
Galega de Kung Fu na formación dos xúices
e árbitros.
TÍTULO V
Réxime económico
Artigo 48º
A Federación Galega de Kung Fu está sometida
ó réxime de administración, orzamento e patrimonio
propio.
Con independencia da presentación dos balances
sobre o estado contable da federación que lle solicite
a comisión delegada, ó remate de cada ano ou da
temporada deportiva, o tesoureiro someterá, a través
da xunta directiva, á asemblea xeral ordinaria un
balance de situación e as contas de ingresos e gastos
elaborando unha momoria económica, que deberá
ser aprobada pola asemblea, na que se incluirá a
liquidación do orzamento, nos termos esixidos no
artigo 29 do Orde do 28 de xullo de 1995, así como
o orzamento para o ano seguinte, balances e orza-mentos
que deberán ser notificados á Secretaría
Xeral para o Deporte.
Non poderá aprobarse un orzamento deficitario
agás autorización da Secretaría Xeral para o Deporte.
Artigo 49º
Constitúen os ingresos da Federación Galega de
Kung Fu:
a) As subvencións ordinarias e extraordinarias da
Xunta de Galicia ou as que outras entidades públicas
poidan concederlle.
b) Os bens ou dereitos que reciba por herdanza,
legado ou doazón de persoas físicas ou entidades
particulares así como os premios que lle sexan
outorgados.
c) A cotas dos seus afiliados.
d) As sancións pecuniarias que se lles impoñan
ós seus afiliados dentro do exercicio da potestade
disciplinaria.
e) Os froitos, rendas e xuros dos seus bens
patrimoniais.
f) Os préstamos ou créditos que se lle concedan.
g) Os beneficios que produzan as actividades e
competicións deportivas que organicen, así como os
derivados dos contratos que realicen.
h) Calquera outro que poida serlle atribuído por
disposición legal ou en virtude de convenio.
Artigo 50º
A Federación Galega de Kung Fu destinará a tota-lidade
dos seus ingresos e patrimonio á consecución
dos fins propios do seu obxecto. Para estes efectos:
1.Poderá promover e organizar actividades e com-peticións
deportivas dirixidas ó público, debendo
aplicalos beneficios económicos, se os houber, á
consecución do seu obxecto social.
2.Poderá gravar e allealos seus bens inmobles,
tomar diñeiro a préstamo e emitir títulos represen-tativos
de débeda ou de parte alícuota patrimonial,
sempre que os ditos negocios xurídicos non com-prometan
de forma irreversible ó patrimonio da fede-ración
ou o seu obxecto social. En todo caso, cando
a súa contía sobrepase o 25% do orzamento anual
da federación, ademais do acordo da asemblea xeral,
será imprescindible o informe favorable da Secre-taría
Xeral para o Deporte.
Cando se trate de bens inmobles que fosen finan-ciados
en todo ou en parte, con fondos públicos da
Comunidade Autónoma galega, será preceptiva a
autorización da Secretaría Xeral para o Deporte para
o seu gravame ou alleamento.
3.Poderá exercer, complementariamente, activi-dades
de carácter industrial, comercial, profesional
ou de servicios e destinalos seus bens ou recursos
ós mesmos obxectivos deportivos, pero en ningún
caso poderán repartir beneficios entre os seus
membros.
4.Non poderá comprometer gastos de carácter
plurianual sen autorización previa da Secretaría
Xeral para o Deporte, cando o gasto anual com-prometido
supere o 10% do seu orzamento ou sobre-pase
o período de mandato do presidente.
Artigo 51º
A xestión económica ordinaria correrá a cargo do
tesoureiro, baixo a dirección da xunta directiva, coi-dando
das operacións de cobros e pagamentos. Auto-rizará
coa súa sinatura, mancomunada coa do pre-sidente
ou coa do vicepresidente autorizado, tódolos
documentos de movementos de fondos. Será respon-sable
da levanza e custodia dos libros de conta-bilidade.
Formulará os balances que periodicamente
deberán presentárselle a xunta directiva e comisión
delegada e que, anualmente, deberán presentárselle
a asemblea xeral para a súa aprobación.
TÍTULO VI
Réxime documental
Artigo 52º
O réxime documental da Federación Galega de
Kung Fu comprenderá, como mínimo, os seguintes
libros debidamente dilixenciados:
a) Libro de rexistro de entrada e saída de docu-mentos
e comunicacións oficiais.
b) Libro de rexistro de clubs nos que constarán
a denominación destes, domicilio social e número
de inscrición no Rexistro de Clubs, federacións e
entidades deportivas da Xunta de Galicia.
c) Libros de actas que consignarán as reunións
que celebren tódolos órganos colexiados da Fede-ración
Galega de Kung Fu, tanto de goberno e repre-sentación
como técnicos.
d) Libros de contabilidade.
e) Libro inventario de bens mobles e inmobles.
f) Rexistro dos membros da asemblea xeral e da
comisión delegado no que deberán constalos nomes
dos titulares ou representantes legais así como os
domicilios para citacións e comunicacións.
TÍTULO VII
Do réximen disciplinario e xurisdiccional
Artigo 53º
A Federación Galega de Kung Fu ten potestade
sobre tódalas persoas que forman parte da súa estruc-tura
orgánica, os clubs deportivos e os seus depor-tistas,
técnicos e directivos, os xuíces e árbitros e,
en xeral, todas aquelas persoas ou entidades que
estando federadas, desenvolvan a súa actividade
deportiva no ámbito territorial da Comunidade Autó-noma
de Galicia.
A postestade disciplinaria deberá exercerse no
marco do establecido na Lei 10/1990, do 15 de octu-bre,
do deporte e do Real decreto 1591/1992, do
23 de decembro, sobre disciplina deportiva así como,
se é o caso, no Regulamento disciplinario que poida
aprobala federación.
Artigo 54º
A potestade disciplinaria exercerase:
a) En primeira instancia por un xúiz único de
competición.
b) En segunda instancia por un comité de ape-lación,
integrado por tres membros que elixirán de
entre eles o presidente.
Tanto o xuíz único como os membros do comité
de apelación serán designados por e entre os com-poñenetes
da asemblea xeral debendo ser, polo
menos, un dos membros do comité de apelación
licenciado en Dereito e, caso de non exitir, nas súas
actuacións deberá solicitar asesoramento técni-co
xurídico.
A duración do cargo conincidirá co da asemblea
xeral que os nomease e durante o dito período só
cesarán por renuncia ou demisión, defunción, inca-pacidade
física ou psíquica, perda da condición de
membro da Federación Galega de Kung Fu ou san-ción
que o inhabilite para o seu cargo.
O secretario da Federación Galega de Kung Fu
será do comité de apelación con voz, pero sen voto.
Artigo 55º
As resolucións dictadas polo comité de apelación
no seo das súas competencias, terán carácter defi-nitivo
no ámbito da Federación Galega de Kung Fu
e poderán ser recorridas ante o Comité Galego de
Disciplina Deportiva conforme a lexislación vixente.
TÍTULO VIII
Da modificación dos estatutos e da disolución da
Federación Galega de Kung Fu
Artigo 56º
Os estatutos da Federación Galega de Kung Fu
só poden ser modificados pola asemblea xeral e de
acordo co establecido no artigo 28º.
Artigo 57º
A proposta de modificación dos estatutos deberá
ser acordada pola xunta directiva que aprobará o
texto para presentar á asemblea.
Aprobada a reforma dos estatutos, deberá ser rati-ficada
polos organismos competentes da Xunta de
Galicia.
Artigo 58º
A Federación Galega de Kung Fu extinguirase
polas seguintes causas:
a) Por acordo da maioría de 2/3 dos membros da
asemblea xeral refrendado, por maioría absoluta, por
tódolos membros da Federación Galega de Kung Fu
a través de votación libre, igual, directa e secreta.
b) Por revogación do seu recoñecemento pola
Secretaría Xeral para o Deporte.
c) Por resolución xudicial.
d) Polas demais causas que determinen as leis.
Unha vez producida a liquidación, o patrimonio
neto destinarase ós fins de carácter deportivo que
determine o organismo competente da Xunta de
Galicia.
1153